รัฐบาลไทย-ข่าวทำเนียบรัฐบาล-บอร์ด คทช. ไฟเขียวขับเคลื่อน One Map พื้นที่กลุ่มที่ 2 เตรียมเสนอ ครม.พิจารณา
วันพฤหัสบดีที่ 22 กันยายน 2565
บอร์ด คทช. ไฟเขียวขับเคลื่อน One Map พื้นที่กลุ่มที่ 2 เตรียมเสนอ ครม.พิจารณา
บอร์ด คทช. ไฟเขียวขับเคลื่อน One Map พื้นที่กลุ่มที่ 2 เตรียมเสนอ ครม.พิจารณา “พล.อ.ประวิตร” ย้ําทุกหน่วยงานวางแผนการดําเนินงานให้ชัดเจน สอดคล้องกับงบประมาณ ให้เป็นไปอย่างมีประสิทธิภาพ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (22 กันยายน 2565) เวลา 10.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายที่ดินแห่งชาติ (คทช.) ครั้งที่ 3/2565 ผ่านระบบออนไลน์ (VDO Conference) ร่วมกับหน่วยงานที่เกี่ยวข้อง สรุปสาระสําคัญผลการประชุม ดังนี้
รองนายกรัฐมนตรีขอบคุณคณะกรรมการทุกคนที่ร่วมกันพิจารณาและให้ข้อเสนอแนะที่เป็นประโยชน์ ในการดําเนินการขับเคลื่อนการทํางานของทุกหน่วยงานให้เกิดผลเป็นรูปธรรมตามเป้าหมาย และให้ประชาชนได้รับทราบถึงสิ่งที่รัฐบาลดําเนินการเป็นประโยชน์ต่อประชาชนและประเทศชาติ พร้อมย้ําการดําเนินงานของทุกหน่วยงานต้องมีการวางแผนให้ชัดเจน และสอดคล้องกับการใช้จ่ายงบประมาณและระยะเวลาที่กําหนดไว้ เพื่อการดําเนินการให้เป็นไปอย่างมีประสิทธิภาพ เกิดผลสัมทฤธิ์และประโยชน์ต่อประชาชนอย่างแท้จริง
ที่ประชุมรับทราบผลการดําเนินงานการจัดที่ดินทํากินให้ชุมชน กําหนดพื้นที่เป้าหมายแล้ว 1,483 พื้นที่ 70 จังหวัด 5,792,144-3-44.75 ไร่ ออกหนังสืออนุญาตแล้ว 370 พื้นที่ 1,179,476 -0-13.86 ไร่ จัดคนเข้าทําประโยชน์ในที่ดินแล้ว 76,453 ราย ใน 338 พื้นที่ และส่งเสริมและพัฒนาอาชีพแล้วใน 271 พื้นที่
นอกจากนี้ ที่ประชุมได้มีการพิจารณาเรื่องสําคัญ ได้แก่
1) เห็นชอบ (ร่าง) หลักเกณฑ์การจําแนกประเภทที่ดินตามผลการจําแนกการใช้ประโยชน์ที่ดิน โดยให้กรมพัฒนาที่ดินเร่งดําเนินการ และให้นําเสนอคณะรัฐมนตรีเพื่อพิจารณาต่อไป
2) เห็นชอบการจัดที่ดินทํากินให้ชุมชนตามนโยบายรัฐบาลในพื้นที่ป่าไม้ถาวร และให้กรมป่าไม้ดําเนินการกําหนดพื้นที่เป้าหมายการจัดที่ดินทํากินให้ชุมชนในพื้นที่ป่าไม้ถาวร โดยพิจารณาถึงพื้นที่ป่าไม้ถาวรที่ได้จําแนกไปแล้ว และที่อยู่ระหว่างการดําเนินการตามมติคณะรัฐมนตรี เมื่อวันที่ 22 เมษายน 2540ของกรมพัฒนาที่ดิน รวมทั้งเห็นชอบการเสนอเรื่องขอยกเลิกมติคณะรัฐมนตรี เมื่อวันที่ 22 เมษายน 2540 เรื่อง มาตรการและแนวทางแก้ไขปัญหาเกี่ยวกับพื้นที่ป่าไม้ในภาพรวมทั้งประเทศ โดยเรื่องที่ราษฎรร้องเรียนให้เพิกถอนเขตป่าไม้ถาวรตามมติคณะรัฐมนตรี ซึ่งผู้ว่าราชการจังหวัดหรือสถานีพัฒนาที่ดินจังหวัดได้รับเรื่องไว้แล้ว รวมถึงเรื่องที่อยู่ระหว่างดําเนินการตามมติคณะรัฐมนตรี เมื่อวันที่ 22 เมษายน 2540 ที่เกี่ยวข้อง ให้กรมพัฒนาที่ดินดําเนินการต่อไปให้แล้วเสร็จ จนกว่าคณะรัฐมนตรีจะมีมติยกเลิกหรือมีข้อสั่งการเปลี่ยนแปลงไปเป็นอย่างอื่น ทั้งนี้มอบหมายให้กระทรวงทรัพยากรธรรมชาติและสิ่งแวดล้อม โดยกรมป่าไม้ นําเรื่องเสนอคณะรัฐมนตรีเพื่อพิจารณาและจัดทํากระบวนการจัดที่ดินทํากินให้ชุมชนในพื้นที่ป่าไม้ถาวรเสนอคณะอนุกรรมการจัดที่ดินเพื่อพิจารณาต่อไป
3) เห็นชอบ (ร่าง) แผนปฏิบัติการด้านการบริหารจัดการที่ดินและทรัพยากรดินของประเทศ
(พ.ศ. 2566-2570) ทั้งนี้ เพื่อให้การขับเคลื่อนนโยบายและแผนการบริหารจัดการที่ดินและทรัพยากรดินของประเทศ ระยะแรก (ระยะ 5 ปี) สามารถที่จะเริ่มดําเนินการขับเคลื่อนได้ในปีงบประมาณ พ.ศ. 2566 ซึ่งจะทําให้การดําเนินงานตามกรอบนโยบายและแผนด้านที่ดินและทรัพยากรดินของประเทศ เป็นไปอย่างต่อเนื่อง
ทั้งนี้ (ร่าง) แผนปฏิบัติการด้านการบริหารจัดการที่ดินและทรัพยากรดินของประเทศ (พ.ศ. 2566-2570) เป็นแผนปฏิบัติการฯ เพื่อใช้ในการขับเคลื่อนไปสู่การปฏิบัติ ในระยะ 5 ปี โดยดําเนินการภายใต้กรอบนโยบายหลัก 4 ด้าน ของนโยบายและแผนการบริหารจัดการที่ดินและทรัพยากรดินของประเทศ (พ.ศ. 2566-2580) ได้แก่ ด้านการสงวนหวงห้ามที่ดินของรัฐอย่างมีประสิทธิภาพและการรักษาความสมดุลทางธรรมชาติ ด้านการใช้ที่ดินและทรัพยากรดินให้เกิดประโยชน์สูงสุด ด้านการกระจายการถือครองที่ดินอย่างเป็นธรรม เพื่อยกระดับคุณภาพชีวิตของประชาชน และด้านการบูรณาการและเสริมสร้างการมีส่วนร่วมเพื่อการบริหารจัดการที่ดินและทรัพยากรดินอย่างมีเอกภาพ โดยมีเป้าหมาย เพื่อให้ที่ดินและทรัพยากรดินสามารถใช้ประโยชน์และให้บริการเชิงนิเวศได้อย่างยั่งยืน มีการใช้ประโยชน์อย่างมีดุลยภาพและคุ้มค่า เกษตรกรมีขีดความสามารถในการใช้ประโยชน์ที่ดินและทรัพยากรดินสูงขึ้นอย่างต่อเนื่อง ตลอดจนมีการกระจายตัวของการถือครองที่ดินอย่างเป็นธรรมมากขึ้น รวมถึงการมีระบบบริหารจัดการที่ดินและทรัพยากรดินที่มีศักยภาพสูง มีการบูรณาการอย่างเข้มแข็งเพิ่มขึ้นอย่างต่อเนื่อง
พร้อมกันนี้ ที่ประชุมเห็นชอบผลการพิจารณาของคณะอนุกรรมการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Map) ตามมติคณะรัฐมนตรี เมื่อวันที่ 21 มิถุนายน 2565เกี่ยวกับผลการดําเนินการปรับปรุงแผนที่แนวเขตที่ดินของรัฐฯ ของพื้นที่กลุ่มที่ 2 จํานวน 11 จังหวัด (จังหวัดจันทบุรี ฉะเชิงเทรา ชลบุรี ชัยนาท ตราด นครนายก นครสวรรค์ ระยอง (ยกเว้นกรณีพื้นที่อุทยานแห่งชาติเขาแหลมหญ้า-หมู่เกาะเสม็ด จังหวัดระยอง) ลพบุรี ศรีสะเกษ และจังหวัดสระบุรี) และให้นําเสนอคณะรัฐมนตรีเพื่อพิจารณาต่อไป.
--------------------